REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 118-273/17

28. februar 2017. godine

B e o g r a d

NARODNA SKUPŠTINA REPUBLIKE SRBIJE

 Odbor za ustavna pitanja i zakonodavstvo Narodne skupštine, na sednici održanoj 28. februara 2017. godine, utvrdio je, na osnovu člana 15. Zakona o Zaštitniku građana („Službeni glasnik RS“, br. 79/05 i 54/07) i člana 48. stav 1. alineja osma Poslovnika Narodne skupštine („Službeni glasnik RS“, broj 20/12-prečišćen tekst), Predlog odluke o prestanku funkcije Zaštitnika građana, Saše Jankovića, koji podnosi Narodnoj skupštini s predlogom da se u skladu sa članom 167. Poslovnika Narodne skupštine donese po hitnom postupku.

 Za predstavnika predlagača na sednici Narodne skupštine određen je Đorđe Komlenski, predsednik Odbora.

 PREDSEDNIK

Đorđe Komlenski

P R E D L O G

 Na osnovu čl. 99 i 138. Ustava Republike Srbije, člana 15. Zakona o Zaštitniku građana („Službeni glasnik RS“, br. 79/05 i 54/07) i člana 8. Zakona o Narodnoj skupštini („Službeni glasnik RS“, broj 9/10),

 Narodna skupština Republike Srbije, na sednici\_\_\_\_\_\_\_\_ održanoj\_\_\_\_\_ 2017. godine, donela je

ODLUKU

O PRESTANKU FUNKCIJE ZAŠTITNIKA GRAĐANA

I

 Narodna skupština konstatuje da su se, podnošenjem ostavke, stekli uslovi za prestanak funkcije Zaštitnika građana Saši Jankoviću.

II

 Ovu odluku objaviti u „Službenom glasniku Republike Srbije“.

RS broj \_\_\_

U Beogradu, \_\_\_\_2017. godine

NARODNA SKUPŠTINA REPUBLIKE SRBIJE

PREDSEDNIK

Maja Gojković

O B R A Z L O Ž E Nj E

 Članom 99. stav 2. tačka 5. utvrđeno je da Narodna skupština bira i razrešava Zaštitnika građana, i nadzire njegov rad.

Članom 138. stav 3. Ustava Republike Srbije, utvrđeno je, da Zaštitnika građana bira i razrešava Narodna skupština, u skladu sa Ustavom i zakonom.

 Članom 15. stav 1. Zakona o Zaštitniku građana („Službeni glasnik RS“, br. 79/05 i 54/07), utvrđeno je, da u slučaju ostavke Zaštitnika građana, Narodna skupština bez rasprave donosi odluku kojom konstatuje da su se stekli uslovi za prestanak funkcije.

 Zaštitnik građana, Saša Janković podneo je, dana 7. februara 2017. godine, ostavku zavedenu pod brojem 118-273/17, na funkciju Zaštitnika građana, čime su se stekli uslovi za donošenje ove odluke.

 Odbor predlaže da se Predlog odluke, u skladu sa članom 167. Poslovnika Narodne skupštine, donese po hitnom postupku, zbog potrebe da Narodna skupština što pre donese odluku kojom konstatuje da su se stekli uslovi za prestanak funkcije Zaštitnika građana, posebno imajući u vidu odredbu člana 15. stav 2. Zakona o Zaštitniku građana kojom je utvrđeno da pravne posledice prestanka funkcije nastupaju od dana donošenja odluke Narodne skupštine.